ඩෙන්මාර්ක් ජාතික කාන්තාවන් පිරිසක් නවාතැන් ගෙන සිටි මහනුවර ධර්මරාජ මාවතේ හෝටලයකට පෙරේදා (26) රාත්‍රියේ ආයුධ සන්නද්ධව කඩා වැදුණු පිරිසක් එම තරුණියන්ට විවිධ හිරිහැර කැර හෝටල් හිමිකරුටද පහරදී තුවාල සිදුකැර පලා ගොස් ඇත.දින හතළිස් පහක සංචාරයක් සඳහා මෙරට පැමිණි ඩෙන්මාර්ක් ජාතික කාන්තාවන් එ‍ෙකාළොස් දෙනාගෙන් සමන්විත කණ්ඩායම රාත්‍රී ආහාරයට සුදානම්ව සිටියදී මෙම සිද්ධිය මුහුණපා ඇත.සිද්ධියෙන් තුවාල ලැබූ හෝටල් හිමිකරු ප්‍රතිකාර සඳහා මහනුවර මහ රෝහලට ඇතුළත් කෙරිණි.